Newsgroup: italia.trieste.discussioni
Titolo: 1953 e Trieste

"Il Piccolo" del 09.11.02 (ieri)
"Celebrazione per i caduti dei fatti del ’53. L’amministrazione comunale
infatti ha ricordato ieri mattina i giovani concittadini (Pietro Addobbati,
Erminio Bassa, Leonardo Manzi, Saverio Montano, Francesco Paglia, Antonio
Zavadil e Emilio Beltramini) caduti dopo i fatti del ’53 colpiti in piazza
Unità e Sant’Antonio Nuovo."
Nota di chi legge:
I sette caduti per i fatti del 1953 credo siano stati sei.
Il giovane concittadino di anni 50 Antonio Zavadil veniva dall'Istria
Il giovane concittadino Leonardo "Nardino" Manzi veniva da Fiume ed era
origianario di Foggia.
(dati forniti da Renzo De' Vidovich negli atti del corso di aggiornamento
per insegnanti "Storia del '900 nell'area dell'Adriatico orientale",
http://www.arcipelagoadriatico.it/devidovich2.htm
 e da Carlo del Croix,
"Quando c'era il Re" Ed. Rizzoli 1959)
Il giovane concittadino Piero Addobbati veniva da Zara
Il giovane concittadino Saverio Montano aveva 50 anni
Il giovane concittadino Erminio Bassa aveva 52 anni
(da "Irredentismo Italiano" 
http://utenti.lycos.it/irr_ita/index.htm
)
Del giovane concittadino Emilio Beltramini non riesco a trovare indicazioni,
anche perché il suo nome non è compreso in altri elenchi dei caduti negli
scontri del 1953. (vedi De' Vidovich, l'Irredentismo Italiano e altri testi
di storia di Trieste)
In quei incidenti xe stade lanciade sì piere, ma anche bombe a man...
qualchidun avvicina le figure de questi "giovani concittadini" perfino a
quella de Carlo Giuliani.
Savendo che xe dei Triestini in giro per el mondo, partidi magari dopo quei
giorni, che partecipa, o legi 'sto NG, me rivè (anzi ne rivé) a racontar o
trateggiar el clima de quei giorni a Trieste? Son un pò stufo de sentir
storie troppo fioride o troppo montade, de una parte e da quell'altra. La
gente (quel me interessa) come la viveva in quei momenti? Come se viveva in
città dal '45 al '54? No go più la fortuna de aver parenti de Trieste vivi,
o che i gabbi vissù coscientemente quei giorni de "occupazion" alleata.
Tante Grazie
--
Federico Monti

 In quei incidenti xe stade lanciade sě piere, ma anche bombe a man...
Precursori delle Brigate Rosse?
Fulvio

 "Il Piccolo" del 09.11.02 (ieri)
Comunque interessaante notar come se fazi della falsa retorica sui
fatti. Saria interessante che te mandassi sta lettera anche su
segnalazioni.
Magari l'assessor alla cul tura te rispondi!!!
Fulvio

 città dal '45 al '54?
mi son del 48, quindi iero picia, ma zerte robe me le ricordo ben.
Come che iera i anglo americani? no mal, i mii me diseva che i più cocoli
iera i neozelandesi, i inglesi gaveva un poco la spuza soto el naso, insoma
noi per lori ierimo un poco colonia.I parlava ssai mal de quel Winterton.
Che po xe sta pien de babe che se ga sposà coi inglesi e americani e anca
che no se ga sposà ma ga fato fioi, se saveva. Anca el console inglese qua
de sti ultimi ani, Norman Lister, el xe vignù qua cole trupe de ocupazion e
el se ga sposà con una triestina, po' i ga girà el mondo e ala fin el xe
vignù a stabilirse a Trieste e anca a insegnar ala British School locale.
Per el 53, iera un dopopranzo e mi iero in via San Nicolò a far ginastica e
vegnindo fora se ga sentì sparar ( iera  quei de S Antonio Novo) e mama me
ga dito "Coremo coremo casa!", mi me pareva sai interessante, iera come i
western in cinema ( mi no gavevo ancora television). Po go sentì sai parlar
a casa de polizia coi manganei in Cesa, de manganei in via Santa Caterina,
de morti e de funeral.
Qualche giorno dopo xe stà el funeral, mi dele mie finestre lo go visto
pasar de lontan, iera sti cari neri cole corone de fiori e mi me imaginavo
cadaveri sanguinanti de sora. Comunque par che gaveva tuto comincià per una
bandiera tricolor e un corteo drio, che i inglesi per eser come che se disi
adesso politically correct gaveva proibì per eser equidistanti dei italiani
e dei titini ( questo lo go savù dopo).
Ma el giorno del funeral tute le strade iera imbandierade col tricolor a
luto ( odio, tute! vizin de casa mia, via Carduci, Corso, piaza Goldoni...)
me ricordo perchè iera la prima volta che vedevo, quei di fronte gaveva
messo nastri de veludo nero sula bandiera e mi go domandà a papà perchè noi
no gavemo i nastri neri e el me ga spiegà che noi gavevimo la bandiera a
mez'asta che vol anca dir luto.
Sule colone da S Antonio novo subito dopo i ga segnà con tondi rossi dove
che iera i busi dei proietili, i xe restai per ani anorum.
Nei ani Sesanta, co andavo al Dante, liceo, iera bel perchè 1-santi, 2-
morti, 3 San Giusto, 4- vitoria, 4 giorni de festa e el 5 se fazeva solo due
ore de scola perchè dopo ghe iera la messa a S Antonio in memoria de Adobati
, che sarà sta de Zara ma el iera studente del Dante.
--
Elisabetta Marcovich,
Trieste

noi per lori ierimo un poco colonia.
Anca questo i me ga dito uguale... e per de più che i jera cativi, che no i
ghe pensava do volte de darte una manganelada in testa (cussì i me ga
contà).

 Orca... Te sa che te fazevo 'sai più vecia...?!
Alessandro!!!! No se disi ste robe!!!
Fulvio

Alessandro!!!! No se disi ste robe!!!
Te dago ragion, ancora una volta... Ma mi per natura son sincero... E po'
Elisabetta la conoso solo per quel che la scrivi sul Ng... e confermo che
pensavo che la jera più vecia... In ogni caso me scuso...


 Se vedi che me sento vecia... sarìa sta più grave se el me pensassi più
vecia per averme vista de persona..
--
Elisabetta Marcovich,
Trieste


In quel caso el te gavesi da 30 anni :-)
Fulvio

 Trieste
* ...questo perchè i dimostranti dopo aver tirado i soliti cogoli ai cerini,
i iera inseguidi in piaza S.Antonio dale trupe anti-sommossa e dopo i iera
corsi dentro in ciesa sia sperando de  trovar rifugio ma anche per liberarse
dele piere butandole dentro nei confesionai, sembra anche col consenso dei
preti. Certo che no i se imaginava che i inglesi, pur eretici e antipapisti,
gaveria profanà el sacro  teritorio del Vaticano !
Tra i dimostranti va ricorda' comunque che za da parechi giorni se iera
infiltra' una zaia de gente de sicura fede iredentista proveniente dala
vicina Madrepatria, infati anche tra quei 6 o7 poveri caduti  no se pol dir
che ghe fussi proprio tuti dei triestini patochi !
Saluti.
Garum.
p.s. Per no ritrovarme come Elisabeta atribuidi magari 10 ani de più, me
autodenuncio subito :  ebene sì, son del '42, ma...portadi ben !  :-))

 Federico Monti
* Pur tinindo presente che i triestini xe sempre stadi un poco brontoloni,
tutavia i se la g'ha pasada senz'altro meio dei 'taliani nel dopoguera dal
'46 al '54. Un picio esempio ma penso significativo: i refetori scolastici
g'ha funziona' a pieno regime per tuti i ani '50 in Italia mentre me ricordo
che nela scola elementare Giotto de TS dopo qualche ano ala *refezion* ghe
andava solo 1 o 2 scolari per clase. Va dito tutavia che da noi i fioi unici
iera zà
alora numerosi mentre nel vizin Veneto le famiglie con 5 e anche 9 fioi iera
abastanza normale (el coitus interruptus iera perseguitado con sucesso dai
paroci
veneti!). Fato sta' che lori i gaveva più miseria de noi. Questo lo
digo dopo aver parla' e visudo con lori da 30 ani a sta parte.
  Molti triestini lavorava nele aministrazioni dei aleati :  me par che ghe
fossi circa 5000 - 7000  cosideti "G.M.A.", sula sistemazion dei quali
l'Italia
gaveria fato poi molte promesse de una sistemazion ma anche quela volta,
come ormai se gavemo abitua', mai mantiniude !
Anche el porto se la cavava discretamente scarigando le merci del piano
Marshall destinade al'Europa.
Per quanto riguarda el consenso a un ritorno al'Italia, oltre ai iredentisti
(molti de questi però iera  *esuli* cioè quei istriano-dalmati da poco
scampai dala Jugo) ghe iera molti dubiosi su un futuro economico per TS come
città-stato e i pensava perciò che saria sta' comunque meio andar soto
l'Italia. In realtà vardando oggi Montecarlo o Andorra se vedi come 'sto
ragionamento fossi miope.
 El ris'cio de pasar soto Tito, diria che oramai a quel'epoca  non el iera
tanto sentido  tra la gente come inveze nei primi ani de vita del TLT.
I contati cola Jugo iera presochè nulli, solo dopo l'avento dela gloriosa
propusniza
('55, '56 ?) g'ha inizià l'epoca dele magnade nele gostilne. All'inizio però
i gaveva ben poco de ofrir: la benzina spuzava de cavoli, un poco de buro e
carne bona ma taiada malamente.
Saluti.
Garum.

 che ghe fussi proprio tuti dei triestini patochi !
efetivamente, dopo par che ghe iera fra i manifestanti zente che " zercava
longhi", un poco come che xe sta a Genova, xe quei dei cortei che se le
zerca o la polizia che reprimi??
A proposito comunque dei tempi, mi fino ai 6 ani squasi no me acorzevo che
no iera Italia, diria che me ricordo che al Lisert, propio dove che xe la
cartiera,  iera el confin, ma no ocoreva passaporto , bastava la carta
d'identità, le machine gaveva la targa con fondo bianco inveze che nero come
in Italia e col stema col alabarda e i tubi iera col capel de tubo come i
bobby inglesi. De parlar inglese o american mi no me go mai inacorto.
Ah sì, i angloamericani fazeva feste e invitava le babe triestine e no i
omini, sposade o meno che le fussi. Mama iera fidanzada con papà e la xe
andada a una de ste feste e papà prima ghe ga dito va ben, va e po el ghe ga
tignù muso per giorni.
--
Elisabetta Marcovich,
Trieste

 Marshall destinade al'Europa.
Iera anche case costruide dal GMA (in zona Gretta). Iera sistemade
parecchie famiglie de democristiani cxhe dopo le ga riscattade per un
bianco e un nero.
Fulvio

vecia per averme vista de persona..
Ripeto che me scuso se go urtado qualche suscetibilità... (ripeto anca che
sucedi perchè me piasi eser sincero).
El fato xe che Elisabetta tante volte la ne conta con precision robe de una
volta (come questa del '53), o anca robe che la sa per aver leto o studiado,
che me ga sempre dado l'impresion de una persona anziana, nel senso che ga
visudo tante robe, che ghe ne ga imparade tante, e che de 'sta anzianità ga
trato grandi benefici inteletuali... Se po' vien fora che la xe più giovane
de quel che pensavo ancora mejo: ghe fa onor perchè el beneficio inteletuale
lo ga gavudo prima...
Spero de eserme scusado 'bastanza... (el fato xe anca che fazo sempre un
confronto cole persone che conoso - tipo mio papà - e sentindo parlar
Elisabetta, me ga sempre dado l'impresion de una persona più vecia de mio
papà... capir 'desso che la xe più giovane, ghe fa onor.).

('55, '56 ?) g'ha inizià l'epoca dele magnade nele gostilne.
In efeti de quel che so in quei anni 'ndar in Jugo no jera po' 'sai facile,
tra l'altro cola granda dificoltà de chi che gaveva parenti al di là dei
confini. Contati 'bastanza nulli (se no per barufe) cola Jugo li gaveva anca
i comunisti o i sloveni de Trieste che, in seguito ala risoluzion del
Cominform del '48, i se gaveva schierado per lo più dela parte de l'Union
Sovietica (e del P.C.I.) contro de Tito, per cui i 'titini' jera diventai
praticamente i sui pegiori nemici (e ghe xe stadi anca feridi e morti in
'sti contrasti).


 se gaveva 'sai ridimensionà:
Mi diceva un mio amico russo che ai tempi dell'URSS la propaganda picchiava
tantissimo sulla Jugoslavia, dicendo che era una specie di finto paese dei
balocchi, che era ancora più malvagia e capitalista degli USA ma fingeva di
essere comunista per ingannare e traviare i veri bolscevichi, ecc. ecc., e
mi chiedeva se erano vere le leggende che giravano in Russia sulla
Jugoslavia, cioè che esisteva la proprietà privata, che non c'era la polizia
politica, che gli jugoslavi odiavano i russi, che potevano andare all'estero
quando volevano...
Questa cosa mi ha un po' stupito, io credevo che il popolino russo non
sapesse nemmeno cos'era la Jugoslavia, e invece ho scoperto che non solo
sapeva benissimo che esisteva, ma che era una specie di nemico pubblico
numero uno, e di conseguenza era anche un simbolo anti-regime!   °___°
Ciao ciao,
  Andrea


Se Poso dir la mia a livel personale anche rischiando de andar un poco fora tema
Mi trovo una cosa bona e amirevole che Tito se gabi staca de quela Bestia Feroce
de Stalin...mi amiro Tito per questo
Ciau
Eric

   Andrea
Pure io conosco queste storie perchè conosco tanti Russi, beh è la prova
concreta
che a Stalin bruciava il culo hahahah ben gli sta ribadisco che Tito ha fatto
molto bene cosi ha tutelato i popoli della Jugoslavija...Bravo Tito
Ciao
Eric